Север против Југ

''Тексарова одмазда, или Север против Југ'' (|Nord contre Sud) — целосниот наслов на англискиот превод на романот напишан од францускиот автор на научна фантастика Жил Верн, и се фокусира на приказната за Џејмс Бурбанк, северњак кој е против ропството и живее во близина на Џексонвил, Флорида, и Тексар, јужњак кој е за ропството и има вендета против Бурбанк. Првично објавена во Франција во 1887 година, книгата добила млаки реакции по нејзиното објавување во Соединетите Држави, делумно поради нестручноста на Верн во врска со некои детали од Американската граѓанска војна, и оттогаш паднало во заборав во споредба со многу други дела на Верн.
1 Заплет
Тексар и Бурбанк се големи непријатели, северниот поглед на Бурбанк на ропството како зло е непопуларен став кај Тексар и остатокот од заедницата, длабоко во Конфедеративните Американски Држави. Сепак, покрај ова несогласување, Тексар е лут на Бурбанк поради минатите правни проблеми што Бурбанк му ги предизвикал на Тексар, и покрај тоа што Тексар измислил совршено алиби што му овозможува да избегне осуда, Тексар чувствува потреба за одмазда и на крајот станува истакнат и моќен член на заедницата Џексонвил. Користејќи ја оваа новооткриена моќ, Тексар ги манипулира граѓаните против Бурбанк и предвува толпа што ја уништува Бурбанковата плантажа, позната како Камдлес Беј. Ќерката на Бурбанк, Дај, и домарот Зерма се киднапирани од страна на човек кој тврди дека е Тексар и наводно се однесени на место во Еверглејдс наречено Карнерал Ајленд. На пат, откако ќе побараат помош од воената морнарицата на Соединетите Американски Држави, тие наоѓаат посебна група која го бара Тексар како одговор на злосторствата што очигледно се случиле во исто време со оние во Камдлес Беј, но на далечно место. Ова отвора мисла дека постои еден вистински Тексар и еден измамник, и потрагата продолжува сега, не само за Дај и Зерма, туку и за одговорот на оваа мистерија.
2 Објавувачка историја
''Nord contre Sud'', оригиналниот француски наслов на книгата, првпат бил објавен во целосно илустрирано издание во ноември 1887 година од Ж. Хецел и Си, во Париз. Во првиот американски (и прв англиски) превод, ''Nord contre Sud'' (Север против Југ) било сведено на поднаслов, а насловот на книгата била ''„Таксарова одмазда“''. Ова издание било објавено од Џорџ Мунро, Њујорк (1887), превод од Лаура Е. Кендал како дел од „Крајбрежната библиотека“. Сепак, оттогаш имало помали варијации на насловот, некои изданија го нарекуваат насловот „''Тексаровата одмазда''“, други го изоставуваат насловот целосно во корист на поедноставниот „Север против Југ“. Најчестата и генерално најприфатена американска верзија на насловот е целосното „Тексарова одмазда, или, Север против Југ“. Исто така, имало неколку изданија кои ја поделиле книгата на два тома, „Бурбенк Северњакот“ и „Тексар Јужњакот“. Различни евтини изданија биле објавени во САД во следните 20 години од В.Л. Алисон, Херст и други.
Првото целосно илустрирано издание на англиски јазик било ''„Север против Југ“'' објавено од „Самсон Лоу“, „Марстон, Серл и Ривингтон“, Лондон, декември 1887 година. Ова е различен анонимен превод од оној објавен од Џорџ Манро. Во 2007 година, првото целосно илустрирано издание на ''„Север против Југ“'' во САД било објавено од „Чоптанк Прес“, Мериленд.